România pare să fi ieșit din cursa pentru uzina Volkswagen din Europa de Est. Potrivit presei germane, în cursă ar mai fi rămas doar Bulgaria şi Turcia.

Unii specialişti speculează că vizita de săptămâna trecută a președintelui Germaniei în Bulgaria este un semn că balanța se înclină în favoarea țării vecine.

În plus, agenţia DPA susţine că un reprezentant Volkswagen a vizitat o grădiniță în limba germană din Sofia, aceasta fiind unul dintre elementele care sunt luate în considerare atunci când este selectată o viitoare locație.

Jurnaliştii germani notează totuşi că o decizie finală nu a fost luată încă dar subiectul se va afla pe agenda reuniunii Consiliului de supervizare al producătorului auto, programată după Paști. Miza este o investiție de aproximativ un miliard de euro.